Diari Oficial de la Generalitat Valenciana


Sumari del DOGV 2867, del 12-11-1996 (1996/839889)

RESOLUCIÓ de 26 de gener de 1996, de la directora general de Qualitat Ambiental sobre declaració d'impacte ambiental.
---------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839889


Data del document
:   26-01-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 26 de gener de 1996, de la directora general de Qualitat Ambiental sobre declaració d'impacte ambiental  
Vist l'expedient 230/95-AIA, sobre el projecte de modificació puntual sector T-2 (Tavernes Blanques) del Pla General d'Ordenació Urbana de València, promogut per l'Ajuntament de València.  
Vist que, amb data 1 d'agost de 1995, la Comissió Territorial d'Urbanisme de València va remetre a aquesta Conselleria l'estudi d'impacte ambiental del projecte de referència.  
Vist que, amb data 26 de setembre de 1995, va comunicar-se a l'Ajuntament de València que, d'acord amb l'article 21 del Decret 162/1990, hauria de remetre's el document urbanístic del projecte, certificació de l'aprovació provisional d'aquest i l'estudi d'impacte ambiental i el resultat de l'exposició pública de tots dos documents, a fi de completar-ne l'expedient.  
Vist que, amb data 3 de novembre de 1995, l'Ajuntament de València va remetre a aquesta Conselleria un exemplar del projecte de modificació puntual i un certificat de l'acord d'aprovació provisional. Quant a l'exposició pública, es remet fotocòpia de les al·legacions presentades i els informes emesos; tot i això, l'estudi d'impacte ambiental va incorporar-se a la modificació en el tràmit d'aprovació provisional, per la qual cosa s'haurà d'estar a allò disposat en l'article 22 del Decret 162/1990.  
Vist que l'estudi d'impacte ambiental ha estat exposat al públic, pel termini d'un mes, mitjançant un anunci de la Conselleria d'Agricultura i Medi Ambient publicat en el Diari Oficial de la Generalitat Valenciana núm. 2.638, d'1 de desembre de 1995, sense que s'hi haja presentat cap reclamació o al·legació, segons el certificat que consta en l'expedient.  
Atès que, segons es desprèn de la documentació examinada, el projecte té com objecte ajustar els límits del sector de sòl urbanitzable programat d'ús industrial SUP-PRI-2. Segons l'expedient 427/93, del Servei de Planejament de l'Ajuntament de València, s'ha constatat que el sector de sòl comprés entre la carretera Tavernes Blanques-Alboraia i el límit entre els termes municipals de València i Alboraia, correspon un sòl urbà consolidat de fet amb anterioritat a l'aprovació del PGOU de València, atesa la ubicació en aquest sòl d'una nau industrial. En conseqüència, i atenent a més que el planejament municipal d'Alboraia classifica la zona confrontant dins d'aquest terme com a sòl urbà industrial (polígon industrial Sant Vicent), es proposa la classificació de sòl urbà industrial (IND-2), alhora que adapta la resta del sector SUP-PRI-2 a les determinacions del pla parcial tramitat sobre això i aprovat definitivament per l'Ajuntament de València; aquest adaptament representa el canvi de classificació d'una parcel·la de 9.100 m2 de sòl, classificat actualment com a sòl no urbanitzable de protecció d'horta (PA-1), que s'integraria en el sòl urbanitzable programat.  
Atès que, segons la informació de l'expedient, durant el període de exposició pública del document urbanístic s'hi han presentat sis al·legacions, les quals fan referència a aspectes estrictament urbanístics referents al pla parcial en tramitació, qüestions relacionades amb la legalitat de les edificacions industrials existents, propietat dels terrenys i sistemes de reg afectats i delimitació dels termes municipals sense que d'aquestes al·legacions, que en qualsevol cas han estat desestimades pel ple de l'ajuntament, es desprenga cap consideració de caràcter ambiental.  
Atès que l'estudi d'impacte ambiental es limita en general a descriure la metodologia utilitzada i a una revisió superficial de l'efecte ambiental derivat de la modificació. Tot i això, i malgrat l'innegable interès de les zones d'horta periurbanes a l'àrea metropolitana de València -interès que es reflecteix en la seua classificació actual com a sòl no urbanitzable protegit-, l'escassa superfície afectada per la modificació i la seua situació, adjacent a un sòl reservat pel planejament per a l'ús industrial, fan preveure uns efectes ambientals d'escassa rellevància.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana i d'altres disposicions que li són aplicables.  
Atès que l'article 5é de la Llei 2/1989, estableix que correspon a l'òrgan ambiental, la declaració d'impacte ambiental dels projectes als quals s'aplique aquesta llei.  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer   
Estimar acceptable, només a l'efecte ambiental, el projecte de projecte de modificació puntual sector T-2 (Tavernes Blanques) del Pla General d'Ordenació Urbana de València, promogut per l'Ajuntament de València, sense perjudici de les autoritzacions sectorials que calguera obtenir, i de la necessitat de sotmetre el projecte d'urbanització del Pla Parcial del sector SUP-PRI-2 al tràmit d'estimació d'impacte ambiental, segons allò previst en el punt 3.h) de l'annex II del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
Segon  
Notificar a les persones interessades que, contra aquesta resolució, pel fet de no ser un acte de tràmit definitiu en via administrativa, no es podrà interposar cap recurs; la qual cosa no és inconvenient perquè puguen utilitzar tots els mitjans que estimen oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 26 de gener de 1996.- La directora general de Qualitat Ambiental: Gloria Arnandis Boix.